Otto von Habsburg

Otto von Habsburg-Lothringen (puno ime: Franz Joseph Otto Robert Maria Anton Karl Max Heinrich Sixtus Xaver Felix Renatus Ludwig Gaetan Pius Ignatius; rođen 20. novembra 1912, umro 4. jula 2011) je bio glava kuće Habsburg-Lotaringija, austrijski političar i pretendent za carski tron Austrije, te kraljevske tronove Mađarske, Hrvatske i Češke. Član je Evropskog parlamenta i počasni predsjednik Panevropske Unije, te bivši član Kršćansko-socijalne unije Bavarske. Živio je u Bavarskoj kao austrijski, njemački, mađarski i hrvatski državljanin.

Otto je najstariji sin Karla, posljednjeg austrijskog cara i posljednjeg ugarsko-češkog kralja, i Zite od Burbon-Parme. Kao najstariji sin cara nosi titule krunskog princa to jest de facto prijestonasljednika Austrije, Češke, i Mađarske, te nadvojvode od Austrije 1916-1922. od očeve smrti to jest 1922. godine bio je titularni car i nadvojvoda Austrije, kralj Mađarske, kralj Češke, kralj Hrvatske, Slavonije, i Dalmacije, kralj Galicije, kralj Lodomerije, i kralj Ilirije čime je postavio svetski rekord u dužinu svoje titularne vladavine. Nijedna njegova titula nije priznata u zemljama čiji je bio pretendent. U Njemačkoj je poznat kao Otto von Habsburg-Lothringen (Oto Habsburško-Lotarinški), ali je u Austriji Otto Habsburg-Lothringen pošto je upotreba prijedloga poput von i plemićkih titula zabranjena.

Biografija 
Rođen je u općini Reichenau an der Rax, u Donjoj Austriji. Kršten je 25. novembra 1912. godine od strane princa-nadbiskupa bečkog, kardinala Franza Xaviera Nagla. Kum mu je bio očev amidža, tadašnji car Franjo Josip (predstavljao ga je nadvojvoda Franjo Ferdinand od Austrije). Kuma mu je bila nana po majci, infanta Marija Antonija Portugalska.
 
U novembru 1916. Otto je postao prijestonasljednik Austrije, Ugarske, Češke i Hrvatske kada je njegov otac, naslijedio krune svoga amidže Franje Josipa. Međutim, pred kraj Prvog svjetskog rata 1918. godine monarhija je ukinuta i proglašene su republike. 

Naredne godine zbačena carska porodica provela je u Švicarskoj i Madeiri, gdje je Karlo umro 1922. godine, ostavljajući Otta pretenderom tronova. U međuvremenu je austrijski parlament zvanično protjerao sve Habsburgovce i konsificirao njihovu imovinu.

Godine 1935. Otto je završio Katolički univerzitet u Leuvenu gdje je studirao drušvene i političke nauke.

Otto je za vrijeme Drugog svjetskog rata živio u Washingtonu nakon bjega iz Belgije s caricom Zitom i ostalim članovima porodice. Njegovi rođaci, Maksimilijan, vojvoda od Hohenberga, i princ Ernest od Hohenberga, sinovi u Sarajevu ubijenih nadvojvode Franje Ferdinanda i Sofije, vojvotkinje od Hohenberga, su bili uhapšeni od strane Gestapa i poslani u koncentracione logore. Otto se protivio pripojenju Austrije nacističkoj Njemačkoj 1938. godine. Kada mu je Adolf Hitler izrekao smrtnu kaznu, Otto je napustio Evropu i preselio u Sjedinjene Američke Države.

Nadvojvoda Otto se 1951. godine oženio princezom Reginom od Sasko-Meiningena, s kojom ima sedmero djece i 23 unučadi.

Otto se 1961. godine formalno odrekao prava na austrijski tron da bi mu bilo dozvoljeno vratiti se u domovinu 1966. godine. Otto se zalaže za drastično proširenje Evropske unije od njenog nastanka. Nadvojvoda Otto je član udruge koja se zalaže za međusobno razumijevanje i tolerancije između sljedbenika Abrahamskih monoteističkih religija.

Otto von Habsburg-Lothringen je umro 4.7. 2011.

Titule 
Najvažnije službene titule Otta von Habsburga su bile :
 prestolonasljednik Austro-Ugarske
 nadvojvoda Austrije
 princ Ugarske
 princ Bohemije
 princ Hrvatska
 princ Dalmacije
 princ Slavonije
 princ Galicije
 princ Lodomerije
 princ Ilirije

Porijeklo

Povezano 
 Austro-Ugarska
 Nadvojvoda
 Potencijalni pretendenti na hrvatsko prijestolje

Eksterni linkovi 

 Erzherzog Dr. Otto von Habsburg (Autorisierte Ehrenseite)
 An essay on Republicanism vs Monarchism by Otto 
 Video interview of Otto von Habsbourg (French)  European NAvigator

Habsburgovci
Nadvojvode